text: Kolonihavehus i Haveforeningen Pilevænget udbrændt
  11 marts 2017 kl. 09.35
  Klokken 04.31 natten til lørdag gik alarmen til en brand i et kolonihavehus i Horsens. Huset er totalt udbrændt. Politiet kender endnu ikke brandårsagen.
  To borgere ringede uafhængigt til alarmcentralen lørdag morgen, efter at de havde hørt "knitre-lyde" og efterfølgende kiggede ud ad vinduet, hvor de opdagede, at der var ild i et af husene i haveforeningen.
  Flemming Lau, vagtchef, Sydøstjyllands Politi: "Der var ingen i huset, og ingen er kommet noget til."
  Flemming Lau, vagtchef ved Sydøstjyllands Politi, siger til TV SYD, at selvom brandvæsnet var hurtigt til stede, så er huset  totalt udbrændt.
  - Der var ingen i huset, og ingen er kommet noget til. Vi kender ikke brandårsagen, men mandag går vi i gang med de brandtekniske undersøgelser.
  Området er afspærret, indtil teknikerne har undersøgt årsagen til branden.
  KLIK og se mere tv på localeyes.dk
  